stanford-oval/wikipedia huggingface dataset:
ממפיס גריזליס
היסטוריה > 2001–2007: תקופת פאו גאסול

לאחר מעבר הקבוצה לממפיס, עשתה הקבוצה שינויים רבים גם בסגל שחקני הקבוצה. בערב הדראפט של עונת 2001/2002 השלימה הקבוצה שני טריידים בהם שלחה ארבעה שחקנים, ביניהם כוכבי הקבוצה עבדור-רחים וביבי, בתמורה לחמישה שחקנים, ביניהם הרוקי הספרדי פאו גאסול (מאטלנטה הוקס) והרכז ג'ייסון ויליאמס (מסקרמנטו קינגס). כמו כן, בחרו הגריזליס בדראפט את הסמול פורוורד שיין באטייה, שהפך במהרה לחביב הקהל המקומי ולאחד השומרים הטובים ב-NBA. בסיום עונתם הראשונה של הגריזליס בממפיס זכה גאסול בתואר רוקי העונה לאחר שהעמיד ממוצעים של 17.6 נקודות ו-8.9 ריבאונדים למשחק, זאת על אף שקבוצתו ניצחה ב-23 משחקים בלבד באותה עונה.
ב-2002 מונה שחקן היכל התהילה ג'רי וסט לתפקיד הג'נרל מנג'ר של הקבוצה, ולאחר שמונה הפסדים רצופים בפתיחת עונת 2002/2003 מונה יובי בראון לתפקיד המאמן. בעונת 2003/2004, עם צירופם של הסווניגמנים מייק מילר וג'יימס פוזי, רשמה הקבוצה שיפור של 22 ניצחונות לעומת העונה הקודמת, עם מאזן ניצחונות של 50–32, והעפילה לשלב הפלייאוף לראשונה בתולדות המועדון. הגריזליס עלו לפלייאוף מהמקום השישי באזור המערבי, אך הודחו כבר בסיבוב הראשון ללא אף ניצחון, לאחר שהפסידו לאלופה היוצאת סן אנטוניו ספרס בסוויפ (0–4). בסיום העונה זכה בראון בתואר מאמן השנה ב-NBA. במהלך עונת 2004/2005 התפטר יובי בראון מתפקיד מאמן הקבוצה, ובמקומו מונה מייק פראטלו. הקבוצה סיימה את העונה במאזן 45–37 והעפילה לפלייאוף מהמקום השמיני במערב, אך הובסה, שוב בסיבוב הראשון ושוב בסוויפ, מול פיניקס סאנס. בעונה הבאה רשמה הקבוצה שיפור קל לאחר שצירפה מספר שחקנים ותיקים, בהם דיימון סטודמאייר ואדי ג'ונס, אך היא כשלה שוב בניסיונה לנצח משחק פלייאוף. הקבוצה אמנם רשמה 49 ניצחונות בעונה הסדירה והעפילה לפלייאוף מהמקום החמישי, אך הודחה בסיבוב הראשון של הפלייאוף לאחר שהפסידה לדאלאס מאבריקס, שוב בסוויפ. בעונה זו נבחר כוכב הקבוצה פאו גאסול להשתתף במשחק האולסטאר של ה-NBA, ובכך היה לשחקן הראשון המייצג את מועדון הגריזליס במשחק היוקרתי.
ערב הדראפט של עונת 2006/2007 שלחו הגריזליס את שיין באטייה ליוסטון רוקטס בתמורה לבחירה השמינית בדראפט - רודי גיי. באופן מפתיע למדי, ובהשפעת פציעה של גאסול בתחילת העונה שגרמה לו להחמיץ 23 משחקים, סיימה הקבוצה את העונה הסדירה במקום האחרון בטבלת הליגה עם 22 ניצחונות בלבד - מספר הניצחונות הגרוע ביותר מאז שהמועדון עבר לממפיס.
היסטוריה > 2007–2009: תקופת המעבר בין האחים גאסול

קריסת הקבוצה בעונת 2006/2007 הובילה לשינויים רבים במועדון - עם סיום העונה הודיע ג'רי וסט על פרישתו מתפקיד הג'נרל מנג'ר, ובמקומו מונה כריס וולאס. כמו כן מונה מארק אייברוני לתפקיד מאמן הקבוצה במקומו של המאמן הזמני טוני בארון. אף על פי שהקבוצה הייתה בעלת הסיכויים הגבוהים ביותר לזכות בבחירה הראשונה בדראפט 2007, אשר כלל את השחקנים המבטיחים גרג אודן וקווין דוראנט, הוגרלה ממפיס כבוחרת הרביעית בלבד בדראפט ובחרה את הרכז מייק קונלי. במהלך עונת 2007/2008, כשהקבוצה עמדה על מאזן ניצחונות שלילי 13–33, הוחלט על בנייה מחדש ופרידה מפאו גאסול, אשר הוביל את קלעי הקבוצה במשך שש עונות רצופות. ב-1 בפברואר 2008 סיכמה הקבוצה על עסקה עם לוס אנג'לס לייקרס, במסגרתה הועבר גאסול ללייקרס בתמורה לקוואמי בראון, ג'באריס קריטנטון, ארון מקי, זכויות הדראפט על אחיו הצעיר של פאו, מארק גאסול, ושתי בחירות דראפט עתידיות.
בעונת 2008/2009  ובעונת 2009/2010 ניצחה הקבוצה 22 ו-24 משחקים בלבד, בהתאמה, למרות צירופם של הצעירים המבטיחים או. ג'יי. מאיו (בחירה שלישית בדראפט 2008), האשים ת'אביט (בחירה שנייה בדראפט 2009) ומארק גאסול שהגיע מקבוצת ז'ירונה הספרדית.
היסטוריה > 2017–הווה: בנייה מחדש

לקראת עונת 2017/2018 עזב את הקבוצה זאק רנדולף לאחר 8 עונות במועדון, וכחודש מפתיחתה נפצע קונלי בגיד האכילס של רגלו השמאלית ונאלץ להחמיץ את כל שאר העונה. בהיעדרם של רנדולף וקונלי ניצחו הגריזליס 22 משחקים בלבד בעונה הסדירה, והחמיצו את הפלייאוף לראשונה מאז עונת 2009/2010
בדראפט 2018 בחרה ממפיס את ג'ארן ג'קסון בבחירה הרביעית. במהלך עונת 2018/2019 נפרדו הגריזליס ממארק גאסול, כששלחו אותו בטרייד לטורונטו ראפטורס בתמורה ליונאס ולנצ'יונאס, סי. ג'יי. מיילס, דלון רייט ובחירת דראפט עתידית. על אף יכולת טובה שהציג ולנצ'יונאס (19.9 נקודות ו-10.7 ריבאונדים למשחק) סיימו הגריזליס את העונה עם מאזן שלילי 33–49, אשר הציב אותם במקום ה-12 באזור המערבי.
לקראת תחילת עונת 2019/2020 ערכה הקבוצה שינויים בקרב ההנהלה המקצועית, כאשר ג'ייסון וקסלר התמנה למנהל הקבוצה בפועל (ג'נרל מנג'ר), וטיילור ג'נקינס התמנה למאמן. כמו כן, הקבוצה העבירה בטרייד את הרכז הוותיק מייק קונלי ליוטה ג'אז בתמורה לג'יי קראודר, קייל קורבר, גרייסון אלן, דריוס בייזלי ובחירת דראפט עתידית. בדראפט 2019 בחרה ממפיס את הרכז ג'ה מוראנט בבחירה השנייה, ואת הפורוורד ברנדון קלארק בבחירה ה-21.
עונות העבר

| עונה | מאמן | מאזן הפסדים-ניצחונות | מיקום באזור המערבי | פלייאוף |
| --- | --- | --- | --- | --- |
| 1995/1996 | בראיין וינטרס | 15–67 | 14 | — |
| 1996/1997 | בראיין וינטרס, סטו ג'קסון | 14–68 | 14 | — |
| 1997/1998 | בראיין היל | 19–63 | 11 | — |
| 1998/1999 | בראיין היל | 8–42 | 14 | — |
| 1999/2000 | בראיין היל, ליונל הולינס | 22–60 | 12 | — |
| 2000/2001 | סידני לואו | 23–59 | 13 | — |
| 2001/2002 | סידני לואו | 23–59 | 13 | — |
| 2002/2003 | סידני לואו, יובי בראון | 28–54 | 12 | — |
| 2003/2004 | יובי בראון | 50–32 | 5 | סיבוב ראשון |
| 2004/2005 | יובי בראון, ליונל הולינס, מייק פראטלו | 45–37 | 8 | סיבוב ראשון |
| 2005/2006 | מייק פראטלו | 49–33 | 5 | סיבוב ראשון |
| 2006/2007 | מייק פראטלו, טוני בארון | 22–60 | 15 | — |
| 2007/2008 | מארק אייברוני | 22–60 | 14 | — |
| 2008/2009 | מארק אייברוני, ג'וני דייוויס, ליונל הולינס | 24–58 | 12 | — |
| 2009/2010 | ליונל הולינס | 40–42 | 10 | — |
| 2010/2011 | ליונל הולינס | 46–36 | 8 | סיבוב שני |
| 2011/2012 | ליונל הולינס | 41–25 | 4 | סיבוב ראשון |
| 2012/2013 | ליונל הולינס | 56–26 | 5 | גמר המערב |
| 2013/2014 | דייוויד ייגר | 50–32 | 7 | סיבוב ראשון |
| 2014/2015 | דייוויד ייגר | 55–27 | 5 | סיבוב שני |
| 2015/2016 | דייוויד ייגר | 42–40 | 7 | סיבוב ראשון |
| 2016/2017 | דייוויד פיזדייל | 43–39 | 7 | סיבוב ראשון |
| 2017/2018 | דייוויד פיזדייל, ג'יי. בי. ביקרסטאף | 22–60 | 14 | — |
| 2018/2019 | ג'יי. בי. ביקרסטאף | 33–49 | 12 | — |
| 2019/2020 | טיילור ג'נקינס | 34–39 | 9 | — |
| 2020/2021 | טיילור ג'נקינס | 38–34 | 9 | סיבוב ראשון |
| 2021/2022 | טיילור ג'נקינס | 56–26 | 2 | סיבוב שני |
| 2022/2023 | טיילור ג'נקינס | 51–31 | 2 | סיבוב ראשון |
| 2023/2024 | טיילור ג'נקינס | 27–55 | 13 | — |
לוגואים

לוגו הקבוצה בתקופת "ונקובר גריזליס" (1995–2001).
לוגו הקבוצה בין השנים 2001–2004.
לוגו הקבוצה בין השנים 2004–2018.
לוגו הקבוצה מאז שנת 2018.
מאמני הקבוצה

הנתונים מעודכנים לסוף עונת 2023/2024:
| מאמן | שנים | עונה סדירה> משחקים | עונה סדירה> ניצחונות | עונה סדירה> הפסדים | עונה סדירה>  % הצלחה | פלייאוף> משחקים | פלייאוף> ניצחונות | פלייאוף> הפסדים | פלייאוף>  % הצלחה | הישגים |
| --- | --- | --- | --- | --- | --- | --- | --- | --- | --- | --- |
| בראיין וינטרס | 1995–1997 | 125 | 23 | 102 | 0.184 | — | — | — | — | — |
| סטו ג'קסון | 1997 | 39 | 6 | 33 | 0.154 | — | — | — | — | — |
| בראיין היל | 1997–1999 | 154 | 31 | 123 | 0.201 | — | — | — | — | — |
| ליונל הולינס | 1999–2000 | 60 | 18 | 42 | 0.300 | — | — | — | — | — |
| סידני לואו | 2000–2002 | 172 | 46 | 126 | 0.267 | — | — | — | — | — |
| יובי בראון | 2002–2004 | 168 | 83 | 85 | 0.494 | 4 | 0 | 4 | 0.000 | זכייה בפרס מאמן העונה (2004) |
| ליונל הולינס (2) | 2004 | 4 | 0 | 4 | 0.000 | — | — | — | — | — |
| מייק פראטלו | 2004–2007 | 178 | 95 | 83 | 0.534 | 8 | 0 | 8 | 0.000 | — |
| טוני בארון | 2007 | 52 | 16 | 36 | 0.308 | — | — | — | — | — |
| מייק אייברוני | 2007–2009 | 123 | 33 | 90 | 0.268 | — | — | — | — | — |
| ג'וני דייוויס | 2009 | 2 | 0 | 2 | 0.000 | — | — | — | — | — |
| ליונל הולינס (3) | 2009–2013 | 351 | 196 | 155 | 0.558 | 35 | 18 | 17 | 0.514 | — |
| דייב ייגר | 2003–2016 | 246 | 147 | 99 | 0.598 | 22 | 9 | 13 | 0.409 | — |
| דייוויד פיזדייל | 2016–2017 | 101 | 50 | 51 | 0.495 | 6 | 2 | 4 | 0.333 | — |
| ג'יי. בי. ביקרסטאף | 2017–2019 | 145 | 48 | 97 | 0.331 | — | — | — | — | — |
| טיילור ג'נקינס | 2019–הווה | 391 | 206 | 185 | 0.527 | 23 | 9 | 14 | 0.391 | — |
מנהלי הקבוצה (ג'נרל מנג'רים)

| ג'נרל מנג'ר | תקופה | הישגים |
| --- | --- | --- |
| סטו ג'קסון | 1994–2000 | – |
| בילי נייט | 2000–2002 | – |
| ג'רי וסט | 2002–2007 | זכייה בפרס מנהל העונה (2004) |
| כריס וולאס | 2007–2012 | – |
| ג'ייסון לווין | 2012–2014 | – |
| כריס וולאס | 2014–2019 | – |
| זאק קליימן | 2019–הווה | זכייה בפרס מנהל העונה (2022) |
הישגים ופרסים > שיאים למשחק בודד

נקודות: 52, ג'ה מוראנט נגד סן אנטוניו ספרס, 1 במרץ 2022.
ריבאונדים: 26, לורנזן רייט נגד דאלאס מאבריקס, 4 בנובמבר 2001.
אסיסטים: 19, ג'ייסון ויליאמס נגד גולדן סטייט ווריורס, 30 במרץ 2002.
חטיפות: 8, טוני אלן נגד קליבלנד קאבלירס, 23 באפריל 2012.
חסימות: 8, סטרומייל סוויפט (2002), פאו גאסול (2004 ו-2007) ומארק גאסול (2013).
הישגים ופרסים > שיאי קריירה בקבוצה

הנתונים מעודכנים לסוף עונת 2023/2024, ומתייחסים לעונה הסדירה בלבד.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  נקודות: 1. מייק קונלי - 11,733  2. מארק גאסול - 11,684  3. זאק רנדולף - 9,261  4. פאו גאסול - 8,966  5. רודי גיי - 8,562 |  ריבאונדים: 1. מארק גאסול - 5,942  2. זאק רנדולף - 5,612  3. פאו גאסול - 4,096  4. שריף עבדור-רחים - 3,070  5. רודי גיי - 2,758 |  אסיסטים: 1. מייק קונלי - 4,509  2. מארק גאסול - 2,639  3. ג'ייסון ויליאמס - 2,069  4. ג'ה מוראנט - 1,903  5. מייק ביבי - 1,675 |  חטיפות: 1. מייק קונלי - 1,161  2. טוני אלן - 796  3. מארק גאסול - 708  4. רודי גיי - 640  5. שיין באטייה - 523 |  חסימות: 1. מארק גאסול - 1,135  2. פאו גאסול - 877  3. ג'ארן ג'קסון הבן - 664  4. סטרומייל סוויפט - 607  5. שיין באטייה - 428 |  |  |  |
הישגים ופרסים > פרסים אישיים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  רוקי השנה פאו גאסול - 2002  ג'ה מוראנט - 2020 השחקן השישי של העונה מייק מילר - 2006 שחקן ההגנה של העונה מארק גאסול - 2013  ג'ארן ג'קסון הבן - 2023 השחקן המשתפר של העונה ג'ה מוראנט - 2022 מאמן השנה יובי בראון - 2004 מנהל השנה ג'רי וסט - 2004  זאק קליימן - 2022 בחירות למשחק האולסטאר פאו גאסול - 2006  זאק רנדולף - 2010, 2013  מארק גאסול - 2012, 2015, 2017  ג'ה מוראנט - 2022, 2023  ג'ארן ג'קסון הבן - 2023 |  חמישיית העונה הראשונה מארק גאסול - 2015 חמישיית העונה השנייה מארק גאסול - 2013  ג'ה מוראנט - 2022 חמישיית העונה השלישית זאק רנדולף - 2011 חמישיית ההגנה הראשונה טוני אלן - 2012, 2013, 2015  ג'ארן ג'קסון הבן - 2022, 2023 חמישיית ההגנה השנייה טוני אלן - 2011, 2016, 2017  מארק גאסול - 2013  מייק קונלי - 2013  דילון ברוקס - 2023 |  חמישיית הרוקיז הראשונה שריף עבדור-רחים - 1997  מייק ביבי - 1999  פאו גאסול - 2002  שיין באטייה - 2002  רודי גיי - 2007  או. ג'יי. מאיו - 2009  ג'ארן ג'קסון - 2019  ג'ה מוראנט - 2020  ברנדון קלארק - 2020 חמישיית הרוקיז השנייה בראיינט ריבס - 1996  חואן קרלוס נבארו - 2008  מארק גאסול - 2009  דזמונד ביין - 2021 |  |  |  |  |  |
הישגים ופרסים > שחקנים שמספר גופייתם הוצא לגמלאות

| מספר | שחקן | עמדה | שנים בקבוצה | שנת הפרשה |
| --- | --- | --- | --- | --- |
| 33 | מארק גאסול | סנטר | 2008–2019 | 2024 |
| 50 | זאק רנדולף | פאוור פורוורד | 2009–2017 | 2021 |
הערות שוליים

1 2  היסטוריית המועדון, באתר הרשמי של הקבוצה
↑  אדי ג'ונס נשלח בטרייד לממפיס, באתר philly.com
↑  דיימון סטודמאייר חותם על חוזה בממפיס, באתר wmcactionnews5.com
↑  ממפיס ממנה את כריס וולאס כג'נרל מנג'ר של הקבוצה, באתר boston.com
↑  ממפיס שולחת את פאו גאסול בטרייד ללוס אנג'לס לייקרס, באתר ESPN.com
↑  ממפיס משחררת את אלן אייברסון לאחר חודשיים בקבוצה, באתר nba.com
↑  ממפיס מנצחת את סן אנטוניו בתוצאה 4–2, מעפילה לשלב השני בפלייאוף 2011, באתר ESPN.com
↑  ממפיס מודחת מפלייאוף 2011, לאחר הפסד לאוקלהומה סיטי במשחק מספר 7 בחצי גמר המערב, באתר ESPN.com
↑  ממפיס גריזליס נמכרת למיליארדר רוברט פרה, באתר nba.com
↑  סטטיסטיקת סדרת גמר המערב 2013 בין ממפיס לסן אנטוניו, באתר basketball-reference.com
↑  קונלי מסכם על הארכת חוזה בממפיס, באתר ESPN,‏ 2 ביולי 2016
↑  מכתב פרידה מרנדולף, באתר הגריזליס, 6 ביולי 2017
↑  עדכון על מצבו של קונלי, באתר הגריזליס, 27 בינואר 2018
↑  חלון ההעברות נסגר: מארק גאסול עבר לטורונטו, ניקולה מירוטיץ' במילווקי, באתר וואלה, 7 בפברואר 2019
↑  המובילים הסטטיסטיים של ממפיס גריזליס, באתר basketball-reference.com
| קבוצות ליגת ה-NBA> האזור המזרחי | קבוצות ליגת ה-NBA> האזור המזרחי | קבוצות ליגת ה-NBA> האזור המזרחי | קבוצות ליגת ה-NBA> האזור המערבי | קבוצות ליגת ה-NBA> האזור המערבי | קבוצות ליגת ה-NBA> האזור המערבי |
| --- | --- | --- | --- | --- | --- |
| הבית האטלנטי | הבית המרכזי | הבית הדרום־מזרחי | הבית הצפון־מערבי | הבית הפאסיפי | הבית הדרום־מערבי |
| בוסטון סלטיקס | שיקגו בולס | אטלנטה הוקס | דנוור נאגטס | גולדן סטייט ווריורס | דאלאס מאבריקס |
| ברוקלין נטס | קליבלנד קאבלירס | שארלוט הורנטס | מינסוטה טימברוולבס | לוס אנג'לס קליפרס | יוסטון רוקטס |
| ניו יורק ניקס | דטרויט פיסטונס | מיאמי היט | אוקלהומה סיטי ת'אנדר | לוס אנג'לס לייקרס | ממפיס גריזליס |
| פילדלפיה 76' | אינדיאנה פייסרס | אורלנדו מג'יק | פורטלנד טרייל בלייזרס | פיניקס סאנס | ניו אורלינס פליקנס |
| טורונטו ראפטורס | מילווקי באקס | וושינגטון ויזארדס | יוטה ג'אז | סקרמנטו קינגס | סן אנטוניו ספרס  |
| --- | --- |
בקרת זהויות :  ISNI: 0000 0001 0513 1147  LCCN: no2001096426  VIAF: 157437759   WorldCat (עם VIAF): 157437759 
פאו גאסול, כוכב הקבוצה בין השנים 2001–2007.
מייק קונלי, רכז הקבוצה בין השנים 2007–2019.
מארק גאסול, סנטר הקבוצה בין השנים 2008–2019.
זאק רנדולף, פורוורד הקבוצה בין השנים 2009–2017.
דייוויד ייגר, מאמן הקבוצה מ-2013 עד 2016.
הוכחה (לוגיקה מתמטית)

בלוגיקה מתמטית, הוכחה היא סדרה סופית  \ a_{1},a_{2},a_{3},\cdots ,a_{n} של פסוקים במסגרת שפה מסדר ראשון נתונה, המורכבת מאקסיומות ומגזירות באמצעות כלל היסק (לרוב מודוס פוננס): לכל  \ 1\leq i\leq n, ‏ \ a_{i} היא אקסיומה, או שקיימים  \ i_{1},\ldots ,i_{k}<i כך ש- a_{i} נגזר מ- a_{i_{1}},\ldots ,a_{i_{k}} לפי אחד מכללי ההיסק. בסדרה כזו אפשר לראות "הוכחה של המשפט  \ a_{n}", משום שכל טענה היא או אקסיומה, או נובעת מטענות שהוכחו קודם לכן באמצעות כלל הגזירה.
הגדרה פורמלית זו מאפשרת לטפל במושג האינטואיטיבי "הוכחה" באופן פורמלי במסגרת תחום הלוגיקה מתמטית. הענף של לוגיקה מתמטית העוסק בהוכחות קרוי תורת ההוכחות.
באופן כללי, "הוכחה" היא טיעון לוגי, פעמים רבות בעל שלבי הסקה רבים, שממנו ניתן להגיע בוודאות למסקנה מסוימת. למשל, ניתן "להוכיח" שמשפט פיתגורס נכון, או "להוכיח" שאין זה נכון, שכדור הארץ הוא שטוח.  ההוכחה יוצאת מתוך נקודות הנחה מסוימות.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
דופלגנגר

ערך זה עוסק במונח המתאר כפילים. אם התכוונתם לקמפיין הדיסנאינפורמציה הרוסי, ראו .
ציורו של דנטה גבריאל רוזטי "איך הם פגשו את עצמם", 1864
כפיל (דופלגנגר) (מגרמנית: Doppelgänger), הוא אדם הנראה בדיוק כמו אדם אחר, אך ללא קרבה ביולוגית.
בסיפורת ובמיתולוגיה, דופלגנגרים מוצגים לעיתים קרובות כתופעה יוצאת דופן במיוחד או על-טבעית, ולרוב כאשר בדרך כלל המפגש עם דופלגנגר נראה כמבשר מזל רע. לפי מסורות אחרות, דופלנגר עלול במקרים מסוימים להיות תאום מרושע.
כיום משמשת המילה "דופלגנגר" בעיקר במובן כללי ונייטרלי לתיאור כל אדם הדומה פיזית לאדם אחר מבלי שקיימת קרבה משפחתית כלשהי ביניהם.
אטימולוגיה

המילה "דופלגנגר" היא שם עצם שנלקח במקור מהשפה הגרמנית, ואשר נוצר על ידי שילוב של שני שמות העצם – "דופל" ("כפול" או "העתק") ו"גנגר" ("זה שנודד").
בתרבות הפופולרית > בספרות

לורד ביירון השתמש בדימויים של דופלגנגר על מנת לחקור את הכפילות של הטבע האנושי.
הרומן "הכפיל" שנכתב על ידי פיודור דוסטויבסקי מציג את הדופלגנגר כאישיות מנוגדת אשר מנצלת את פגמי האישיות של הדמות הראשית במטרה להשתלט של חייו.
בספר "ויליאם וילסון" (1839), מאת הסופר האמריקני אדגר אלן פו.
בספר "המקרה המוזר של ד"ר ג'קיל ומר הייד" (1886), מאת הסופר הסקוטי רוברט לואיס סטיבנסון.
בספר "תמונתו של דוריאן גריי" (1890), מאת הסופר האירי אוסקר ויילד.
בספר "הטרונים" מאת הסופר הפורטוגזי פרננדו פסואה.
בספר "ספוטניק היקר שלי" מאת הסופר היפני הרוקי מורקמי.
בספר "אורות ספטמבר" מאת הסופר הספרדי קרלוס רואיס סאפון.
בספר ״ האדם המשוכפל״ מאת הסופר ז'וזה סאראמאגו
בספר "אאוטסיידר" מאת הסופר האמריקני סטיבן קינג.
בספר "בן המלך והעני" מאת הסופר מארק טוויין
בתרבות הפופולרית > בטלוויזיה

בסדרת הטלוויזיה האמריקנית "יומני הערפד", השחקנית נינה דובריב גילמה את תפקידם של קתרין אליינה וארמיאה, דופלגנגריות בעלות תכונות אישיות מנוגדות.
בסדרת הטלוויזיה "הפלאש" של DC.
בסדרת הטלוויזיה האמריקנית "טווין פיקס" דופלגנגרים ממלאים תפקיד מרכזי – במיוחד בסדרת ההמשך משנת 2017.
בסדרת הטלוויזיה הגרמנית "אפל".
בסדרת הטלוויזיה האמריקאית "איך פגשתי את אמא".
בסדרת הטלויזיה "Late Night With Conan O'Brien" (מאוחר בלילה עם קונאן או'בריאן)
בתרבות הפופולרית > במשחקי וידאו

במשחק הווידאו "Tomb Raider: Underworld", הדופלגנגר של לארה קרופט נוצר במטרה להרוג אותה.
במשחקים שונים של "מבוכים ודרקונים", ישנם דופלגנגרים שנוצרו במטרה למשוך קורבנות שונים למותם.
יישומים מדעיים

התופעה המדעית הנקראת Heautoscopy נחשבת לאחד הווריאנטים של הכפלה העצמי. בווריאנט זה, האדם עומד בפני הכפיל או הדופלגנגר שלו, אשר לעיתים יכול לשקף את המראה החיצוני של אותו אדם, ולעיתים לא. ללא קשר למאפיינים הוויזואליים, הדמות ההזויה נתפסת ככפיל של האדם. הרגשת האדם כשייך לכפיל שלו עצמו נלווית בדרך כלל לשינויים במודעות הפיזית, כגון קלילות יוצאת דופן של הגוף, אשליות וסטיבולריות, או תחושות תלישות.
Heautoscopy היא תופעה שתוארה בטווח רחב של הפרעות נוירולוגיות כגון אפילפסיה, מיגרנה, ונאופלזיה, זאת לצד הפרעות פסיכיאטריות שונות כגון סכיזופרניה, דיכאון, חרדה והפרעות דיסוציאטיביות. במסגרת אותן הפרעות, Heautoscopy נחשבת להסבר אפשרי לתופעת הדופלגנגר.
ראו גם

אלטר אגו
שיבוט
תסמונת קפגרא
שבוע הדופלגנגר
הערות שוליים

↑  What Is A Doppelgänger? The Mythology Of Your Ghostly "Evil Twin" Is Very Creepy, Bustle (באנגלית)
↑  Doppelgänger - Your Evil Twin, Mythology.net, ‏2017-01-20 (באנגלית אמריקאית)
↑  "Doppelganger", Oxford University Press: Oxford English Dictionary, 2019
↑  Frederick Burwick, Playing to the crowd : London popular theater, 1780-1830, 1st ed, New York: Palgrave Macmillan, 2011, ISBN 978-0-230-37065-4
↑  Conan O'Brien (2021-06-17), Conan Meets His Doppelgänger - "Late Night With Conan O'Brien", נבדק ב-2025-03-09
1 2  Peter Brugger, Olaf Blanke, Marianne Regard, David T. Bradford and Theodor Landis2, Polyopic Heautoscopy: Case Report and Review of the Literature, Cortex
| --- | --- |
בקרת זהויות :  NLI: 987007546692005171  GND: 4136043-6  LCCN: sh96003023  NKC: ph182338 
ערך זה הוא קצרמרבנושא מיתולוגיה ובנושא תרבות. אתם מוזמנים לתרום לוויקיפדיה ו.
כדי

כדי הוא אמורא שקיומו שנוי במחלוקת.
כאמורא

הגמרא במסכת גיטין, דף פ"ה, עמוד ב' כותבת שבגט יש להאריך את הו' של המילה "וכדו" כדי שלא ישמע "וכדי". רש"י מפרש שהמילה כדי משמעותה בחינם. הוא מביא דוגמאות לכך: כדי נסבא, "ואמרי לה כדי" (מסכת בבא מציעא, דף ב', עמוד א') שם חכם". סיומת דברי רש"י לא מובנת. לא ברור ההקשר של המילים "שם חכם".
רבי יהושע בועז במסורת הש"ס כותב על פי מהרש"ל שכוונת רש"י להגיד שיש משמעות נוספת למילה כדי והיא – שם חכם.
הצירוף "ואמרי לה כדי" מופיע בש"ס 12 פעמים, (יומא מד.; עב:; מגילה ב:; יבמות צ.; גיטין נד.; נזיר ב.; ב"מ ב.; הוריות ח.; מנחות נה:; חולין עג.; פא:; קיח.;). הפירוש הפשוט במקומות אלו שמימרא זו נאמרה בסתם ללא שם חכם. לא מובא בש"ס בשום מקום מימרא מופרשת בשם כדי.
רבי אברהם זכות כותב בספר יוחסין שהגרסה הנכונה ברש"י היא "לא שם חכם" כלומר שכוונת הגמרא להגיד שהמימרא נאמרה בלי שם אומרה. החיד"א טען שתלמיד טועה כתב כך ברש"י.
בעקבות המהרש"ל כתב רבי יששכר בר איילנבורג שרש"י כותב בהרבה מקומות שיש אמורא בשם כדי. רבי יחיאל היילפרין בסדר הדורות כותב שלא מצא כן ברש"י. הרש"ש והחיד"א העירו שנמצא כן ברש"י בגיטין. הרב ראובן מרגליות טען שכוונתו להגיד שלא מצא כן ברש"י – הרבה פעמים.
זרח ורהפטיג טען שבעל סדר הדורות כתב שלא מצא כן ברש"י מפני שרש"י לא התכוון לכך כלל. לדבריו כוונת רש"י להגיד שהצירוף "אמרי לה כדי" פירושו "יש אומרים שחינם" והוא מוסב על עניין "שם חכם". כלומר, הגמרא אומרת מימרא בשם אמורא ולאחר מכן אומרת "ואמרי לה כדי – שם חכם" - מיותר להגיד את שם החכם הנזכר.
כמילה

ניתנו מספר הצעות למקור המילה. ייתכן שהיא לקוחה מהתרגום הפרסי לכזב – כדיב. או כצירוף של המילים "כד-היא" – "כמו שהוא" בלא תוספת. המילה נכנסה גם לעברית בעיקר בתצרף "לא בכדי".
אפשרויות נוספות

ברוח דברי רש"י שמדובר בשם חכם, הסביר מהר"ץ חיות שהמילה כדי משמעותה "כעדי" - כמו אדם מפורסם בשם עדי. והגמרא אומרת שחכם בולט כמו עדי אמר את המימרא.
הוא מסתמך על גמרא במסכת מגילה, דף י"ב, עמוד ב' בה נאמר שמרדכי היה מוכתר בנימוסו כעדי, הערוך מסביר "כעדי שהיה ידוע בדורו ומצוין בכל התורה". מהרצ"ח מבאר שכוונתו שהוא כאדם בשם עדי.
רבי ראובן מרגליות ציין לגמרא מסכת יבמות, דף ע', עמוד א' שנאמר בה "הריני כפרת בן בתי "כדא", רש"י מפרש במקום כלי חשוב (=כד).
שד"ל כותב בשם רי"ץ מרגליות שהמילה כדי מגיע מהמילה קאדי בערבית, תואר כבוד לרב. שד"ל עצמו טוען שפירוש זה נובע מבורות וחוסר ידע מחקרי.
לקריאה נוספת

מרדכי פרידמן, ואמרי לה כדי – גלגולה של טעות, פורס מפה, תשנ"ח, עמ' 61, באתר אוצר החכמה (צפייה חופשית – מותנית ברישום)
זרח ורהפטיג, כדי – כשם אמורא, ספר יובל לרב מרדכי קירשלבוים, ירושלים תשמ"ג, עמ' קי, באתר אוצר החכמה (צפייה חופשית – מותנית ברישום)
אוריאל פרנק, אימא לי איזי ואמרי לה כדי, המעין, כרך נ גיליון ב, טבת תש"ע, עמ' 35.
הערות שוליים

↑  רבי אהרן היימן בספרו תולדות תנאים ואמוראים ערך כדי כותב בטעות בשם מהרש"ל הפוך
↑  כך כתבו בשם מהרש"ל גם רבי שלמה אלגאזי בספרו יבין שמועה על הליכות עולם שער שני אות יג; רבי יצחק למפרונטי בספרו פחד יצחק ערך כדי
↑  בנימין קוסובסקי, אוצר השמות לתלמוד בבלי, כרך ג, ירושלים תשל"ח, אות כ - כדי
↑  אגרת רב שרירא גאון מהדורת היימאן, חלק ב פרק ד
1 2  ערך כדי
↑  סימוכין לדבריו ניתן למצוא בתשובת רש"י (מהדורת אלפנביין ואבוקה, כד) שם נכתב במפורש "כדי לא הוזכר בה שם חכם"
↑  לבירור דבריו ראו: שאול חנא קוק, עיונים ומחקרים, חלק א, ירושלים תשי"ט, עמ' 65-66
↑  פתח עיניים, גיטין פה:
↑  רבי דוד מאובין תלמיד מהרש"ל, בספרו מגדל דוד (סלוניקי שנ"ז, גיטין פה) גרס במקום "חכם" "חנם" המילה שם כלל לא הופיעה במהדורת הש"ס בה השתמש – שונצינו, ונציה.
↑  באר שבע, הוריות ח.
↑  הגהות לבבלי, ב"מ ב. כך גם מהר"ץ חיות שם
↑  שם הגדולים, מחברים אות כ
↑  לחקר שמות וכינויים בתלמוד, מאמר "בדויי שם" ערך כדי,  מוסד הרב קוק, ירושלים תש"ך, עמ' כד
↑  זרח ורהפטיג, כדי – כשם אמורא, ספר יובל לרב מרדכי קירשלבוים, ירושלים תשמ"ג, עמ' קי, באתר אוצר החכמה (צפייה חופשית – מותנית ברישום); נדפס גם בספרו זריחת השני ב"מ ב.
↑  חנוך קאהוט, ערוך השלם, ערך כדי
↑  ראו שם הצעות נוספות
↑  ראו: יעקב נחום אפשטיין, דקדוק ארמית בבלית, ירושלים תש"ך, עמ' 57; שלמה מורג ויחיאל קארה, ארמית בבלית במסורת תימן: שם העצם, ירושלים תשס"ב, עמ' 333
↑  תצרף זה מוכר בעיקר מתקופת ההשכלה, ראו: לֹא בִּכְדִי, באתר האקדמיה ללשון העברית, ‏1 בנובמבר 2015
↑  כך כתבו גם רבי בנימין מוספיא במוסף הערוך ורבי יחיאל היילפרין בסדר הדורות ערך עדי
↑  הפירוש הפשוט בדברי הערוך שהכוונה היא למילה "עדי" – תכשיט, ומרדכי היה בולט בנימוס כמו תכשיט, גם ברוח הבנה זו ניתן לפרש את המילה כדי - כתכשיט
↑  פניני שד"ל, פרזמישל תרמ"ח, עמ' 305
רש"י כתב יד מהמאה ה-14, הקטע הרלוונטי מוקף בעיגול. ניתן לראות שהגרסה היא בלא חכם.
טעות במספר

| --- | --- |

 בימוי:  זאב רווח
 תסריט:  זאב רווח   שייקה אופיר
 שחקנים ראשיים:  זאב רווח   שייקה אופיר   אופליה שטראל   גדעון זינגר   שולה רווח   ישראל גוריון
 מוזיקה:  יואל שר
 מדינה:  ישראל 
 הקרנת בכורה:  1979
 משך הקרנה:  90 דקות
 שפת הסרט:  עברית
 סוגה:  סרט קומדיה 
 דף הסרט ב־IMDb
 
טעות במספר הוא סרט קומדיית מצבים ישראלית שיצא לאור בשנת 1979.
עלילה

כתוצאה מהפסד של אחד מלקוחותיהם מחליטים זאביק ושרול לברוח לטבריה בתירוץ של יציאה למילואים.
שולה, אשתו של זאביק רואה אותו במקרה בשידור טלוויזיוני של תחרות מלכת המים בטבריה, ויוצאת נזעמת, היא מחליטה לנסוע לטבריה ומצרפת לנסיעה את החברה שלה אופליה (אופליה שטראל), בעלת בוטיק.
בעלה של אופליה, משה (שייקה אופיר), חושד מיד באשתו ונוסע בעקבותיה שהוא מחופש לקצין או"ם.
בבית המלון הטברייני מצטרף לחגיגה ששון הסבל והטבח של המלון שדומה שתי טיפות מים לזאביק וכך נוצר בלאגן וקומדיית טעויות, שולה אינה יודעת מי זה בעלה, השוטר לא יודע אחרי מי הוא רודף, ושרול אינו מזוהה את שותפו.
בסוף הסרט חוטף משה את זאביק וששון ומאיים להרוג אותם. הסיבה לכך היא שמשה משוכנע שזאביק ניסה להתחיל עם אופליה. העניין הוא שששון אינו קשור לעניין אבל בגלל שמשה אינו יודע מי זה זאביק מחליט משה להרוג את שניהם. בסוף הסרט נופלים כל השלושה מגג המלון, ובעזרת אנשי מגן דוד אדום ומערך הכיבוי וההצלה שמוזעקים למלון, הם ניצלים, ורק נפצעים.
שחקנים

| שחקן | תפקיד |
| --- | --- |
זאב רווח: זאביק / ששון בנבניסטי
ישראל גוריון: ישראל (שרול)
שולה רווח: שולה, אשתו של זאביק
אופליה שטראל: אופליה כהן
שייקה אופיר: רפ"ק משה (מוסא) כהן
גדעון זינגר: מנהל המלון
משה איש כסית: מעסה
יהושע לוף: מתרחץ באמבטיה
מנשה ורשבסקי: מר ברנזון
מרים פוקס: מריאן
הגונב מגנב פטור (סרט)

| --- | --- |

הגונב מגנב פטור עטיפת ה-DVD
 בימוי:  זאב רווח
 הופק בידי:  יצחק (איז'ו) שני יוסף דיאמנט
 תסריט:  זאב רווח
 שחקנים ראשיים:  זאב רווח ז'אק כהן אילן דר שייקה אופיר אלברט כהן מונה זילברשטיין משה איש-כסית מוסקו אלקלעי יענקל'ה בן-סירא ראובן דיין מרדכי בן זאב שולה רווח שמעון כהן ברונקה זלצמן
 מוזיקה:  אלי ירקוני יאיר רוזנבלום
 צילום:  יחיאל נאמן
 מדינה:  ישראל 
 הקרנת בכורה:  מאי 1977
 משך הקרנה:  85 דקות
 שפת הסרט:  עברית
 סוגה:  סרט קומדיה 
 דף הסרט ב־IMDb
 
הגונב מגנב פטור או הגנב בעל חמשת הפרצופים הוא סרט קומי ישראלי משנת 1977, בבימויו של זאב רווח אשר מככב בו יחד עם ז'אק כהן, אילן דר, מונה זילברשטיין, יענקל'ה בן-סירא, שולה רווח ושייקה אופיר.